# **MEHIKA**

**Kazalo vsebine:**

[**NASPLOŠNO:** 2](#_Toc73338437)

[**MEHIKA DANES:** 3](#_Toc73338438)

[VLADA IN GOSPODARSTVO: 3](#_Toc73338439)

[DEŽELA: 3](#_Toc73338440)

[NAPREDEK IN KRIZA: 3](#_Toc73338441)

[**OSNOVNI PODATKI:** 4](#_Toc73338442)

[DRŽAVA: 4](#_Toc73338443)

[URADNO IME: 4](#_Toc73338444)

[GLAVNO MESTO: 4](#_Toc73338446)

[GLAVNE REKE: 4](#_Toc73338448)

[NAJVIŠJI VRH: 4](#_Toc73338450)

[NAJNIŽJA TOČKA: 4](#_Toc73338452)

[ŠTEVILO PREBIVALCEV: 4](#_Toc73338454)

[**POKRAJINA IN NARAVA:** 4](#_Toc73338455)

[VISOKE PLANOTE IN VULKANI: 4](#_Toc73338456)

[PODNEBJE IN RASTLINSTVO: 5](#_Toc73338457)

[**GOSPODARSTVO:** 5](#_Toc73338458)

[KOT ZANIMIVOST: 6](#_Toc73338459)

[**PREBIVALSTVO:** 6](#_Toc73338460)

[NARAŠČANJE PREBIVALSTVA: 6](#_Toc73338461)

[PRESELJEVANJE V MESTA: 6](#_Toc73338462)

[**MEXICO:** 7](#_Toc73338463)

[ZGODOVINA MESTA: 7](#_Toc73338464)

[**ZGODOVINA:** 7](#_Toc73338465)

[**TURIZEM:** 8](#_Toc73338466)

[OBMORSKA LETOVIŠČA: 8](#_Toc73338467)

[**UMETNOST IN KULTURA:** 9](#_Toc73338468)

[GLASBA IN PLES: 9](#_Toc73338469)

[**NARAVNE KATASTROFE:** 9](#_Toc73338470)

[ROJSTVO VULKANA: 10](#_Toc73338471)

[CIKLON GILBERT: 10](#_Toc73338472)

[**REKA SV.LOVRENCA:** 10](#_Toc73338473)

[ZGODOVINSKA REKA: 10](#_Toc73338474)

[POMORSKA POT SV.LOVRENCA: 11](#_Toc73338475)

[KOT ZANIMIVOST: 11](#_Toc73338476)

# **NASPLOŠNO:**

Mehika najsevernejša država Latinske Amerike, je očarujoča mešanica dveh kultur, ameriško-indijanske in španske.Tu so se razvijale stare bogate indijske civilizacije-zadnji so bili Azteki.Za starimi civilizacijami so ostale piramide ter spomeniki.Večina prebivalcev današnje Mehike spada med mestice, mešance indijanskega in španskega rodu.Mehika ima več kot 80 milijonov prebivalcev, je dežela kjer govori največ ljudi na svetu španščino.Ima raznoliko pokrajino; tu se raztezajo širne puščave in tropski gozdovi, visoke gorske verige in peščena obrežja.Tako kot pokrajina je različno tudi podnebje.Temperature se spreminjajo glede na višino.Zaradi podnebja in raznolike pokrajine uspevajo tudi različne poljščine.Intenzivno se ukvarjajo z živinorejo.Imajo pa tudi rudnike srebra, ki so leta glavni vir dohodkov države.Mehika je ena svetovnih proizvajalk nafte.Leta 1821 je postala neodvisna, neodvisnost pa je bila desetletja nestabilna, ki je dosegla vrh s socialno revolucijo leta 1910.V Mehiki je razmeroma kmečko prebivalstvo, ki se komaj preživljajo na krpah zemlje.Več kot dve tretjini prebivalstva živita v mestih in Mexico, prestolnica Mehike je postal največja metropola na svetu.Čeprav Mehika spretno izkorišča svoja rudna bogastva je vseeno ena med najbolj zadolženimi državami

# **MEHIKA DANES:**



## VLADA IN GOSPODARSTVO:

Predsednik države ima po ustavi iz leta 1917 med svojo šestletno vladavino zelo veliko moč.Med drugim imenuje tudi guvernerje enaintridesetih zveznih držav in zveznega okrožja glavnega mesta Mexica.

Vlade, ki so prišle na oblast po revoluciji, so izrabile svojo moč in razdelila velika zasebna posestva na občinsko zemljo in majhne kmetije.Naftne vrelce, letališča, elektrarne in druge pomembne industrijske veje so nacionalizirali in začela se je modernizacija dežele.Od štiridesetih let dalje je gospodarstvo doživljalo velik razvoj-gradnja cest, železnic ter postavitev telefonskega omrežja in jezov.V zadnjih dvajsetih letih je postal pomemben vir dohodka tudi turizem.

Ustanovili so veliko novih univerz, s tem se je pričela pot izobraževanja, ki je segla tudi med revne kmete.Med letoma 1970 in 1980 je bila 8,1 nepismenih ljudi.

## DEŽELA:

Mehika je dežela kontrastov, kar je mogoče opaziti v različnih pokrajinah.Puščavski sever nima ničesar skupnega s tropskim jugom, ki je gosto naseljen in razkosan na majhne kmetije.Med tema območjema se razteza osrednja visoka planota, kjer so idealne razmere za kmetijstvo in industrijo.Po letu 1950 je postal Mexico, glavno mesto Mehike, tudi vodilno industrijsko središče.V samem mestu in okolici ustvarijo polovico mehiške proizvodnje.Manjša industrijska središča pa so zrasla v bližini virov naravnih bogastev.Tako je na primer Torreon središče predelovanja bombaža.Plavže in jeklarne pa so zgradili v bližini rudnikov železove rude, na primer v novo ustanovljenem mestu Lazaro Cardenas ob reki Rio Balsas.Močan razvoj naftne industrije in kmetijstva je prinesel napredek tudi mestom ob Mehiškem zalivu.

## NAPREDEK IN KRIZA:

V letih od 1950 do 1970 je znašala letna stopnja rasti gospodarstva kar 6 %, medtem ko je prebivalstvo raslo 3,5 % na leto.To je obdobje mehiškega čudeža, *milagro mexicano*.Odkritje bogatih nahajališč nafte v sedemdesetih letih je povečalo optimizem, vendar tudi Mehika ni mogla uiti svetovni gospodarski reseciji in zmanjšanemu povpraševanju po nafti, ki je bila značilna za osemdeseta leta.V zadnjih letih se Mehika sooča z gospodarsko krizo ter veliko zadolžitvijo pri drugih državah.Tako kljub velikemu napredku še vedno v državi vlada revščina.Sedaj povzročajo velike težave prenaseljena mesta, ki se ob robu širijo v barakarska naselja.

# **OSNOVNI PODATKI:**



## DRŽAVA:

URADNO IME:JEZIK:

# Estados Unidos Mexicanos španščina

GLAVNO MESTO:VERA:

# Ciudad de Mexico katoličani 93%, protestanti 3%

GLAVNE REKE:DENARNA ENOTA:

# Balsas, Santiago mehiški pezo

NAJVIŠJI VRH:VELIKOST:

# Pico de Orizaba-5700m 1 972 547 km

### NAJNIŽJA TOČKA:

# Blizu Mexicali: -10m

### ŠTEVILO PREBIVALCEV:

81 141 000

# **POKRAJINA IN NARAVA:**

## VISOKE PLANOTE IN VULKANI:

Mehiško višavje, ki je po pokrajinskih značilnostih nadaljevanje ameriškega goratega zahoda, se razprostira od mejne reke Rio Bravo del Norte na severu do Tahuantepeške ožine na jugovzhodu.Sestavljajo ga visoke planote, ki jih razmejujejo vzporedne gorske verige in obrobljajo gorovja z zelo strmimi in globokimi soteskami.Na zahodu in jugozahodu se raztezajo široke obrežne ravnice.

Osrednjo planoto (Mesa Central) obroblja na jugu Sierra Neovolcanica ali »vulkanska os«, ki jo sestavljajo mlajši vulkani.Mednje spadajo najvišje gore v državi-Pico de Orizaba, ki se dviga JV od Mexica (5700m).Južno od vulkanske osi je dolina reke Balsas, ki ločuje Osrednjo planoto in planote Oaxaca, kjer so nekoč Azteki kopali svoje zlato.Še bolj proti jugu se Chiapaško višavje dvigne od 2700m visoko, nato pa se v stopnjah spušča proti vzhodu v ploščo polotoka Jukatan, kjer prevladujejo tropski deževni gozd in suhe savane.

## PODNEBJE IN RASTLINSTVO:

Za podnebje Mehike je značilno, da je letna količina padavin razporejena zelo neenakomerno.Od SV pihajo vlažni pasatni vetrovi, ki vse leto prinašajo na vzhodno obalo in na vzhodna pobočja planot veliko dežja.Preostali del dežele je večino leta precej suh: med deževnim obdobjem pade od 800 do 1000 mm dežja, na SZ pa le okrog 100 mm, v glavnem v obliki hudih nalivov.Le Sierra Madre del Sur in Chiapaška Sierra dobita na leto več kot 2000 mm dežja.

Rastlinski svet se spreminja glede na podnebje in nadmorsko višino.Medtem ko se na obrežnih ravnicah, v vročem pasu (tierra caliente) bohotijo mangrove in palme, v jugovzhodnem delu pa tudi tropski deževni gozdovi, na zahodu uspevajo le savane in grmovja, zaradi premajhne količine padavin.Ta pas se dviga do 800 m nadmorske višine in tu uspevajo glavni kmetijski pridelki: tobak, bombaž, sladkorni trst, banane, pomaranče in drugo tropsko sadje.

Tierra templada (zmerni pas), kjer se nahaja listnato drevje, je zelo primerna za pridelovanje kave in sega do višine 1600 m.Nad njim je tierra fria (hladni pas), kjer so velike površine iglastih gozdov že zdavnaj izravnali, da bi si dobili površine za sajenje koruze in fižola.V višinah nad 2500 m gojijo pšenico, ječmen in krompir.

V suhih kotlinah, ki jih obdajajo visoke gore, ki preprečujejo dostop vlažnim pasatnim vetrovom, prevladujejo skoraj v vseh višinskih pasovih gozdne stepe in savane z značilnim polpustinjskim rastjem.Kakršnokoli poljedelstvo je tu mogoče le z namakanjem, zato se tu večinoma pasejo črede ovac in koz.

# **GOSPODARSTVO:**

Rudarstvo je bilo stoletja glavna osnova mehiškega gospodarstva, pomembno vlogo ima tudi danes.Mehika je še vedno največja proizvajalka srebra.Poleg tega je tudi vodilna med desetimi proizvajalkami svinca, mangana, žvepla in cinkove rude.V zadnjih letih pa se je uvrstila na četrto mesto med proizvajalkami nafte.Prva nahajališča ob obali Mehiškega zaliva pa so začeli izkoriščati že leta 1907 in v dvajsetih letih je bila Mehika po količini načrpane nafte druga na svetu.

Industrija je doživela izjemen razvoj in po letu 1940 se je število tovarn povečalo.Mexico, Monterrey in Guadalajara so vodilna industrijska središča.Vlada dosledno vztraja pri politiki »nadomeščanja uvoza«, kar pomeni, da v Mehiko ne smejo uvažati nobenega izdelka, ki ga lahko v primerljivi kakovosti izdelajo doma.Tako proizvaja Mehika na primer za lastno porabo pa tudi za izvoz večino gospodinjskih izdelkov, tekstila, hrane, gradbenega materiala, vozil in podobno.V preteklosti so bile številne industrijske družbe le podružnice tujih podjetij, danes pa lahko podjetje posluje le, če je vsaj 51% vsega kapitala mehiškega.

Proizvodnja je precej naraščala tudi v kmetijstvu, čeprav so prav tu precejšnje razlike med posameznimi pokrajinami.Z umetnim namakanjem suhih območij na severu so na primer močno povečali pridelovalne površine.

Kmetijsko proizvodnjo, tako v živinoreji kot v poljedelstvu, so povečali z uporabo gnojil, novih načinov obdelovanja in rejo živine.V Mehiki pa je še vedno množica malih kmetov, *campesinos*, ki kmetujejo tako, kot so kmetovali njihovi predniki pred sto in sto leti.Na zemlji, ki jo dobijo s požiganjem gozdov, pridelujejo koruzo, fižol in nekaj sadja, kar komajda zadošča za preživetje njihovih številnih družin.Ko se zemlja izčrpa se preselijo drugam.S kmetijstvom , ribištvom in gozdarstvom se še vedno ukvarja približno četrtina vseh zaposlenih, medtem ko jih je v industriji 21%, v storitvenih dejavnostih, trgovini in gostinstvu pa več kot 45%.

Glavni kmetijski pridelek je še vedno koruza, poleg nje gojijo še fižol, banane, kavo, bombaž, sladkorni trst in pšenico.Mehika izvaža veliko tropskega sadja in zimske zelenjave.V bolj sušnih severnih pokrajinah redijo živino za zakol, na gosteje naseljen Osrednjem višavju pa je glavna mlečna industrija.Morje ob mehiški obali je bogato z ribami, izvoz rakov pa prinaša državi dragocene devize.

## KOT ZANIMIVOST:

Leta 1981, po znižanju naftne cene, je Mehika zašla v gospodarsko krizo.

# **PREBIVALSTVO:**

Med današnjim mehiškim prebivalstvom je le 9% čistokrvnih Indijancev, vendar se tudi mnogi mestici s ponosom držijo starih običajev in ohranjajo kulturno dediščino svojih prednikov.Na Osrednjem višavju živijo Nahuji, potomci Aztekov, na Jukatanu so se še ohranili potomci Majev.Ohranila so se manjša indijanska plemena: Seri v severozahodni državi Sonori, Tarahumari na planoti Sierra Madre Occidental, Vičoli na severu držav Jalisco in Nayarit, Taraski na jugozahodu Mehike, Čamuli v Chiapasu in še nekatera druga.Približno 2% prebivalstva sestavljajo Španci.V Mehiki govorijo danes poleg Španščine še 50 drugih jezikov in narečij.

## NARAŠČANJE PREBIVALSTVA:

Mehika spada med latinskoameriške države,v katerih je v štiridesetih letih izbruhnila tako imenovana »eksplozija prebivalstva«, saj se je zaradi boljših življenjskih razmer in večje zdravstvene oskrbe umrljivost močno pomanjšala.Medtem ko je leta 1940 živelo v Mehiki 19,7 milijona ljudi, jih je danes na istem več kot 85 milijonov.Politika načrtovanja družine, ki jo je uvedla vlada, da bi omejila števila rojstev, še ni prinesla želenih sadov in tako je delež mladih v prebivalstvu čedalje večji.Tako ostaja še vedno najresnejši problem države, kako zagotoviti hrano, stanovanje, obleke,..vsem prebivalcem.

## PRESELJEVANJE V MESTA:

Med najbolj kritične posledice prirastka prebivalstva spada med množično preseljevanje z dežele v mesta.Danes živita v mestih že več kot dve tretjini vseh prebivalcev in mesta se nenehno širijo.Najbolj drastična primera rasti prebivalstva v nekaj desetletjih sta mesti Tijuana in Acapulco, kjer se je število prebivalcev povečalo z 22 000 na 624 000 oziroma s

23 000 na 506 000 ljudi.Za tolikšen prirastek seveda ni mogoče preskrbeti primernih stanovanj, zato so ob obrobju mest nastala barakarska naselja.

# **MEXICO:**

Mexico, glavno kulturno, gospodarsko, industrijsko in politično središče države, je hkrati največja metropola na svetu.Leta 1988 je živelo v njem 18 milijonov ljudi, danes pa jih v tem istem mestu živi okoli 30 milijonov.

Nagla rast prebivalstva in nenehno širjenje mesta, sta povzročila številne probleme, kot so preskrba z vodo, prometni zamaški, onesnaževanje okolja in zraka ter nastanek slumov.Inženirji so zgradili več sto kilometrov dolge cevi, ki so preskrbovale z vodo tudi najbolj oddaljene doline ter mesta.

V šestdesetih letih so se pričele graditi tovarne in povzročile veliko stopnjo onsnaženosti zraka.Ker pa je Mexico v naravni kotlini in ga obdajajo visoke gore se smog iz tovarn »nalaga na mesto«-(posebej hudo je pozimi).Ob obrobju Mexica so se naselili ljudje iz dežel, ki nimajo osnovnih pogojev za življenje;takim mestom pravijo *ciudades perdidas*-izgubljena mesta.

## ZGODOVINA MESTA:

Okoli leta 1325 so Azteki zgradili na otoku v jezeru Texcoco mestoTenochtitlan, ki je postalo prestolnica azteškega cesarstva.Potem, ko so ga leta 1521 zavzeli in porušili španski osvajalci, je, je njihov vodja, Hernando Cortes, dal zgraditi na istem kraju špansko mesto.

Mesto se je večalo in Španci so izsušili velik del jezera, da bi preprečili velike poplave med sušnimi obdobji.Nevarnost poplav pa so odpravili šele leta 1910, ko so zgradili velik odvodni prekop Gran Canal de Desague, po katerem so speljali odvečno vodo v reko Tula.Tako so dobili nov prostor za gradnjo, čeprav se je zlasti leta 1985 pokazalo, da so visoke stavbe, zgrajene na neutrjenem dnu nekdanjega jezera, občutljive za potrese.

# **ZGODOVINA:**

V zibelki stare ameriške civilizacije se je poljedelstvo razvilo že pred devetimi tisočletji, torej približno istočasno kot v starem svetu.Pred prihodom španskih osvajalcev v 16.stoletju so tod cvetele številne, za tedanje čase visoko razvite civilizacije in prva med njimi je nastala 1200 let pred našim štetjem.Ostanki svetišč, templjev, kipcev še danes pričajo o izjemnem sijaju mehiške preteklosti.

Približno pred 1200 leti pred našim štetjem se je ob južni obali Mehiškega zaliva razvila očarujoča olmeška kultura.Olmeki so gradili prisekane piramide in izdelali zelo zapleten koledarski sistem.Njihovo vedenje in znanje so prevzeli in razvijali Maji.Pomembne dogodke so zapisovali z nekakšno pisavo, izdelali so zelo zapleten matematični sistem in astronomske tabele, s katerimi so lahko napovedovali lunin in sončni mrk ter tirnico planeta Venere.Iz njihovega časa izvirajo tudi prve igre z žogo na igrišču, ki pa so imele nedvomno versko funkcijo.

Zadnje veliko cesarstvo so na območju današnje Mehike ustanovili v 14. stoletju Azteki.Ko je leta 1519 španski poveljnik Hernando Cortes začel osvajati Mehiko, je imela azteška prestolnica 100 000 prebivalcev, več kot katerokoli špansko mesto.Novi osvajalci so jo zavzeli, porušili in na tem istem mestu zgradili špansko mesto.Mexico je postal glavno mesto novo nastale države-(danes je največja metropola na svetu).

Španske gospodarje je zanimala srebrova ruda.

Da bi lahko imeli nadzor nad pokristjanjevanjem Indijancev, so španski konkvistadorji ustanovili številne samostane.Zmagovalci so si razdelili indijansko zemljo, z njo vred pa si so prilastili Indijance, ki so jih uporabljali kot nižjo delovno silo.Tako so ustvarili temelj velikanskih posestev, tako imenovanih *latifundijev*.

Kolonialno obdobje je trajalo približno tri stoletja, nato pa se je Mehika začela otresati španskega gospostva.Leta 1810 je duhovnik Miguel Hidalgo y Costilla pozval svoje privržence, v glavnem mestice in Indijance, naj se uprejo.Po dolgem in krvavem boju so si leta 1821 le izbojevali neodvisnost.

# **TURIZEM:**

Na svetu je malo dežel, ki bi lahko ponudile turistične zanimivosti, kot jih ima Mehika.Med neizmernim bogastvom kulturnih znamenitosti še posebej izstopajo arheološka najdišča Majev, Aztekov, Zapotekov itd. s slovitimi piramidami , s katerimi se lahko merijo le tiste v sosednji Gvatemali.

V številnih območjih se je vse do danes ohranila živa ljudska kultura s svojimi posebnostmi.Zelo zanimiva so mesta s številnimi cerkvami, samostani, palačami iz kolonialnega obdobja.

Izredno raznolika je tudi pokrajina, kjer se vrstijo številni vulkani, gorske soteske, vedno zeleni bujni tropski gozdovi ter od sonca ožgane puščave, kjer lahko uspevajo le kaktusi.Ob obalah Karibskega morja in Tihega oceana se raztezajo neskončna peščena obrežja, kjer vlada subtropsko podnebje z dolgim sušnim obdobjem pozimi.Zato ni čudno, da je Mehika postala priljubljen kraj za preživljanje prostega časa, še posebej za prebivalce ZDA.

Mejo med Mehiko in ZDA prestopi vsako leto nekaj milijonov potnikov iz sosednje države.Danes so glavni obiskovalci Mehike družine in turisti, ki prihajajo s posredovanjem turističnih agencij in želijo čim hitreje doživeti ta »eksotični svet«, pred vrnitvijo pa kupiti čim več spominkov.Mehiška vlada si prizadeva za čim hitrejše pospeševanje turizma in zato je prevzela organizacijo pomembnih športnih prireditev: npr. poletne olimpijske igre leta 1968.Zaradi takšne politike se je število turistov, ki se odločijo za kratko bivanje v tej deželi, močno povečalo in že presega 5 milijonov na leto.

## OBMORSKA LETOVIŠČA:

Zaradi odlično organiziranega prevoza se veliko turistov odloča za krožna potovanja, med katerimi obiščejo mnoge kulturne znamenitosti dežele.Še več pa je tistih, ki jim je všeč oddih na enem od mehiških obrežij.

Leta 1970 je mehiška vlada pričela izvajati pogumen načrt za pospeševanje turizma.Uspelo ji je, da so precej izboljšali zunanji videz in opremo v obmorskih letoviščih ter zgradili celo vrsto novih.Majhne ribiške vasice, kot so npr. Los Cabos, Puerto Villarta,..se spreminjajo v privlačne turistične kraje, nova središča, opremljena z vsem, kar si utegne zaželeti še tako razvajeni turist, pa gradijo tudi v notranjosti dežele.

Najuspešnejši turistični podvig pa je gradnja središča Cancun na polotoku Jukatana, ki se razteza na otokih Cozumel in Isla Mujeres.Hotelski kompleks, ki obsega kar 104 hotele z več kot 12 tisoč posteljami, so postavili na dolgem koralnem otoku in vključuje napravo za čiščenje vode in sodobno igrišče za golf.Poleg hotelskega kompleksa so zgradili popolnoma novo mesto, saj je leta 1970 živelo na tem prostoru le 400 ljudi.Toda od več kot 105 000 prebivalcev, ki živijo tam danes, jih prebiva polovica v kočah in barakah, ki so jih zgradili sami; nimajo ne vode, ne kanalizacije, ponekod pa tudi elektrike ne.Kljub temu se v Cancun še naprej zliva nepresahljiva reka priseljencev, saj so možnosti za zaposlitev velike.Prednost Cancuna v primeri z letovišči ob Tihem oceanu je njegova lega, saj lahko gostje, ki tu preživljajo svoje počitnice, počitek in rekreacijo s kulturnimi užitki ob ogledovanju nekdanjih pomembnih majevskih središč.

# **UMETNOST IN KULTURA:**

Folklora prežema v Mehiki vse vidike vsakdanjega življenja v mestih in na deželi.Pojavlja se v glasbi in v tradicionalnem plesu, v starodavnih obredih, ki so jih izvajali zdavnaj pred prihodom Špancev, pa tudi v obredih in praznovanjih, ki so se razvili ob katoliški cerkvi.

Raznolikost tradicije ima svoje korenine v bogati in pisani zgodovini Mehike in v številnih političnih, gospodarskih in kulturnih vplivih v stoletnem razvoju mehiškega ljudstva.Mogočni imperiji Majev, Aztekov, Toltekov, Mikstektov in Zapotekov niso pustili svojih sledov le v arheoloških pričevanji, temveč tudi v folklori.

Mehiško praznovanje dneva vernih duš 2.novembra je klasičen primer spajanja dveh kultur.Ta dan praznujejo kot dan mrtvih, kar je zanje vesel praznik.Družine se zberejo na pokopališčih in uživajo v hrani, ki so jo prinesli s seboj.V čast mrtvih jedo tudi pecivo v obliki človeškega okostja, ki ga so poimenovali »kruh mrtvih«.Ta tradicija izvira iz azteškega obreda, pri katerem so jedli oblikovan kruh »meso bogov«.

## GLASBA IN PLES:

Mehičani se strastno predajajo glasbi in plesu.Glasba in ples sta del njihovega vsakdanjega življenja, veliko vlogo pa imata ob posebnih priložnostih.Najočitnejši in najmočnejši vpliv na glasbo ima španska tradicija, veliko pesmi pa izvira iz časa pred prihodom Špancev.Iz tistih časov so se ohranili mnogi plesi, deloma po zaslugi zgodnjih krščanskih misijonarjev, ki so spodbujali Indijance, da so jih izvajali v čast in slavo novega boga.

Mehičani obožujejo javne prireditve in najrazličnejša praznovanja.Poleg številnih verskih praznikov, ki jih spremljajo velike procesije in glasba, je v večjem delu Mehike skoraj ob vsakem času mogoče poslušati skupine *mariachi*, ki jih sestavljajo violine, trobente in kitare, za južno Mehiko pa so značilni veseli zvoki *marimbe*.

Eden najstarejših plesov, ki se je ohranil vse do današnjih časov, je *valador* in je totonaškega izvora.Indijanec, ki igra na flavto in boben, pleše v krogu na majhni ploščadi, pritrjeni na vrh visokega stebra.Nato se »štirje leteči Indijanci« spustijo z glavo navzdol po vrveh, ovitih okoli vrha tega stebra.Ta obred predstavlja vezi, ki povezujejo bogove, ki skrbijo za hrano, in rodovitno naravo, ki sprejema njihove darove.Približno do leta 1960 je bilo ta ples mogoče videti le ob posebnih slavnostih domačinov, danes pa je to kot turistična privlačnost, ki jo izvajajo vsako leto.

Čeprav je razvoj turizma povzročil na en način siromašenje kulture in domače obrti, je pa po drugi strani pripomogel k temu, da so se ohranile in celo oživele nekatere stare tehnike in tradicionalne oblike ter prireditve, ki bi drugače izumrle.

# **NARAVNE KATASTROFE:**

19.septembra ob 7.uri in 18 minut je Mexico prizadel hud potres, ki je v manj kot petih minutah zahteval tisoče človeških življenj.Med močnimi sunki, ki so tri minute stresli mesto in rušili visoke zgradbe, se je središče, zgrajeno na dnu nekdanjega jezera, po pričevanju nekega geologa »treslo kot žolca«.Naslednjega dne je nov močan sunek povzročil še večjo škodo in zahteval nove žrtve.Med potresom je bilo porušenih več kot 1000 zgradb, življenje pa je izgubilo več kot 7000 ljudi.

Potresi spadajo med najhujše naravne nesreče, saj povzročajo večjo škodo in zahtevajo več žrtev kot katerikoli vulkanski izbruh.Nasplošno pa potrese in ognjenike povezujemo s premikanjem plošč zemeljske skorje.Te plošče »plavajo« na staljeni notranjosti planeta in ob njihovem trčenju nastajajo vulkani in potresi.

Mehika leži na Severnoameriški plošči, in leta 1985 so se tla stresla zato, ker je zadela ob njo sosednja plošča Kokosovih otokov.

## ROJSTVO VULKANA:

Trčenje kokosove in Severnoameriške plošče je v preteklosti povzročilo nastanek vrste ognjenikov vzdolž južnega dela mehiške plošče.Ognjeniki pa nastajajo tudi v novejšem času; eden najbolj znanih novih ognjenikov na tem območju je Paricutin.20.februarja 1943 je neki mehiški kmet na svoji njivi presenečen odkril majhno luknjo, iz katere se je kmalu začelo kaditi, nato so iz nje pričele švigati iskre, tem pa so sledili potoki žareče lave.Kmet je bil priča rojstvu novega vulkana, ki se je v svojih desetih letih delovanja dvignil 460 m visoko, prekril je z lavo 39 kvadratnih kilometrov površine in prekril dve vasi.Po eni od vasi je dobil ime.

## CIKLON GILBERT:

Septembra 1988 se je nad Barbadosom razdivjal strahovit vihar, ki ga je spremljal močan naliv, se s hitrostjo približno 290 km/h pognal prek Jamajke in nato hudo opustošil mehiški letovišči Cozumel in Caracun na polotoku Jukatan, nato pa Monterey, kjer so poplave zahtevale več kot 200 življenj.To je bil Gilbertov ciklon.

# **REKA SV.LOVRENCA:**

Dolga je 1287 km in vodi v osrčje severnoameriške celine, je priča kanadske zgodovine in ima pomembno vlogo v trgovskem prometu obeh držav.Čeprav ni najdaljša, je Reka sv.Lovrenca pomembna morska pot, po kateri lahko potujejo čezoceanske ladje vse do pristanišč Velikih jezer.

V nasprotju z večino drugih rek Reka sv.Lovrenca ne pridrvi z gora, ampak se mirno zlije v svoj tok SV dela Ontarijskega jezera.

Zgornji tok reke je posejan z več kot 1700 otočki, ki sestavljajo otočje Tisočih otokov (Thousand Islands), južni obronek starih gorskih verig kanadskega ščita.Srednji del reke sega od Montreala do Quebeca naprej se 16 km široka reka močno razširi in doseže ob svojem ustju v zalivu sv.Lovrenca širino 145 km.V svojem spodnjem toku, se Reka sv.Lovrenca pomeša z morsko vodo.

Rodovitno dolino sv.Lovrenca so tako kot doline ob Velikih jezerih izdolbli ledeniki.Otočje Tisočih otokov loči jezera od nižin, ki se raztezajo ob bregovih reke.V rečni dolini, ki je bila prvo naseljeno območje, zraste večina kanadskih kmetijskih pridelkov.

## ZGODOVINSKA REKA:

Jacques Cartier, ki je leta 1534 odplul iz francoskega pristanišča St.Malo, je bil prvi Evropejec, ki se je odpravil po toku Reke sv.Lovrenca navzgor.Pred prihodom Francozov so ob reki živela številna plemena.Francoski naseljenci so postavili prvo hišo leta 1600 v Tadoussacu, kjer se globoke vode Saguenaya med visokimi skalami izlijejo v spodnji tok reke.

Francoski naseljenci so bili kmetje in so si postavljali kmetije ob reki.Zemljo so razdelili na ozke pasove, ki so vidni še danes.Med polji so zrasle majhne vasice z gručami kamnitih hiš.Nekaj kilometrov niže od Quebeca, blizu slapov Montmorency, stoji mogočna bazilika Svete Ane, ki sprejme vsako leto tisoče in tisoče romarjev.Graditev prekopa pri Lachinu (1821-1826), ki je brzice obšel, je omogočil rečni promet tudi po zgornjem delu toka Reke sv.Lovrenca.

## POMORSKA POT SV.LOVRENCA:

Številni politiki in strokovnjaki so dolgo vrsto let predlagali načrte, kako bi poglobili reko od Montreala navzgor in omogočili velikim ladjam, da bi priplule do pristanišč Velikih jezer.Erijski prekop, ki so odprli leta 1825, je sicer prevzel del trgovskega prometa, vendar je bila Reka sv.Lovrenca še vedno pomembna trgovska pot med Kanado in veliko Britanijo.Wellandski prekop, na katerem je osem zapornic, povezuje Erijsko in Ontarijsko jezero ter se izogne mogočnim Niagarskim slapovom.

Šele leta 1954 so se Kanada in ZDA naposled odločile za gradnjo Pomorske poti sv.Lovrenca.Ta projekt je vključeval gradnjo novih zapornic pri Montrealu ter Eisenhowerjeve, Snellove in Trokeške zapornice na ameriški strani reke.Izkopali so novo, osem metrov globoko strugo ter omogočili vsem ladjam razen največjim čezoceankam, da so zaplule v vode velikih jezer in v Wellandski prekop, ki so ga leta 1932 razširili.Pomorsko pot sv.Lovrenca so uradno odprli 26.junija 1959.

danes prepeljejo po tej poti čez 40 milijonov ton tovora, med katerim je največ železove rude iz Labradorja in žita iz pristanišč velikih jezer.

## KOT ZANIMIVOST:

Reki sv.Lovrenca rečejo tudi »mati Kanade«